කැස්බෑව නගර සභාවට අයත් පිළියන්දල පොදු වෙළඳ ගොඩනැගිල්ලෙහි කුලී පදනම මත ලබාදී ඇති කඩ කාමර 183න් 32 ක් මේ වන විට වසා දමා ඇති බව එම නගර සභාවේ සභාපති ලක්ෂ්මන් පෙරේරා මහතා පවසයි.ජනතාව උදෙසා ඉදි කළ මෙම කඩ කාමර කුලී පදනම ලබාගත් පසු වෙළඳුන්ට ඒවා වසා දැමීමට නොහැකි බවද හෙතෙම පැවසීය.ජනතාව වෙනුවෙන් ඉදි කළ කඩ කාමර ජනතාව වෙනුවෙන් විවෘත නොකරන්නේ නම් නැවත සභාවට පවරා ගත හැකි බවත් ඒ සඳහා විධිමත් යෝජනාවක් මගින් සභා තීරණයක් ගත යුතු බවත් සභාපතිවරයා කීවේය.එම නගර සභාපසුගිය මාසික රැස්වීමේදී මේ කරුණු අනාවරණය විය..